**«Қазіргі әлемдегі өзін-өзі тану тұжырымдамалары » оқу курсынан практикалық-семинар сабақтары бойынша әдістемелік нұсқау**

**Семинар сабағы** тақырып бойынша оқу материалдарын меңгерудің қорытынды кезеңі болып табылады. Мұндай сабақта докторанттардың өзіндік жұмыстары қорытылып, бағаланады. Дәріспен салыстырғанда, семинар сабағында докторанттар теориялық мәселелерді тереңінен қарастырып, оларды практикада қолдану дағдыларын қалыптастырады.

Докторанттар талқыланатын мәселелерді түсіндіру, талдау, бағалау, сараптау, ситуацияларды жан-жақты талдау, логикалық тұжырымдау, жүйелі түрде ойлау, негізгі мәселе аясында нақты баяндау, басқаның пікірін тыңдау және сыни тұрғыдан бағалау сияқты белсенді әрекеттері арқылы өз пікірлерін, ұстанымдарын келтіреді. Семинар сабағын топтық талқылау және пікірталас арқылы ұйымдастырған тиімді.

***Практикалық сабаққа дайындық барысында:***

* семинардың тақырыбын талқылап, талдауға ұсынылатын негізгі мәселелер мен мақсаты туралы ойластырыңыздар;
* тақырып бойынша оқытушының дәрісте берген материалын көңіл қойып оқып шығыңыздар;
* ұсынылған әдебиеттерді оқып, оқығаныңыздың ішінен семинарда талқылауға қажеті болатындарынан конспекті жазыңыз;
* әрбір сұраққа оны нақты мәліметпен дәлелдей отырып, өз пікіріңізді айтуға талаптаныңыз;
* оқулықпен және ғылыми әдебиетттермен өзінік жұмыс жасаған уақытта туындаған сұрақтарды жазып алыңыз, сосын семинарда оған жауап аласыз.

***Семинар сабағында:***

1. семинарға қатысушылардың сөйлеген сөзін көңіл қойып тыңдаңыздар, оның айтқандарын өзіңіздің пікіріңізбен салыстырыңыз;
2. қарастырылатын сұрақтарды талқылауға белсенді қатысыңыздар, өз пікіріңізді айтудан қорықпаңыз, бірақ ол сенімді дәлелдермен бекітілуі тиіс;
3. егер сіз біреудің пікірімен келісетін болсаңыз, оған сыни тұрғыдан қараңыз, бірақ есіңізде болсын, сын негізделген және қалыптасқан болуы керек, яғни баламасы ретінде нақты ұсыныс беруіңіз қажет;
4. семинардың соңында қарастырылған сұрақтардың дұрыс жауаптарын қысқаша тұжырымдаңыз.

**Практикалық сабақтардың тақырыптары**

Практикалық сабақ 1. Өзін-өзі тану- үдеріс, мақсат және нәтиже

Практикалық сабақ2. Ежелгі әлемдегі өзін-өзі тану тұжырымдары. Орта ғасыр дәуіріндегі өзін-өзі танудың ерекшеліктері.

Практикалық сабақ 3. Өзін-өзі танудың антропологиялық негіздері ( К.Д.Ушинский, Н.А. Бердяев, Р.Штайнер

Практикалық сабақ 4. Қазақ үш ойшылдары және ағартушы-педагогтерінің өмірі мен ілімінен мысалдар келтіру. (Абай,Шәкәрім, Мәшһүр Жүсіп,Ыбырай,Шоқан,Мағжан т.б.) Практикалық сабақ 5. Адамтанудың қазіргі тұжырымдамалары. Өзін-өзі танудың аксиологиялық -гуманистік негіздері.

Практикалық сабақ 6. Г. Сковороданың философиялық тұжырымдамаларындағы таным теориясы және өзін-өзі тану

Практикалық сабақ 7. Өзіндік сана құрылымындағы « тән-жан-рух» бірлігі. ( Мен өмірімді өзгерте аламын... В.Уилбердің трансперсоналды тұжырымдамасы )

Практикалық сабақ 8. Рухани қажеттілік деңгейлері. Тұлға құрылымы.

Практикалық сабақ 9. Тұлғаның өсуі және мотивация, өзін –өзі жүзеге асыруы. Практикалық сабақ 10. Абсолюттік және салыстырмалы ақиқат. «Осы сәт » ұғымы. Ақиқатты тануға ұмтылыс.

Практикалық сабақ 11. ҚР білім беру жүйесіндегі білім беру және тәрбие тұжырымдамалары және өзін-өзі тану мәселелері

Практикалық сабақ 12. Өзін – өзі тану үдерісіндегі мазмұндық-құрылымдық ықпалдастық және дұрыс әрекет практикасы

Практикалық сабақ13. Сабақтан тыс шаралар арқылы өзін-өзі тану

Практикалық сабақ 14. Рухани ұстаздардың көшбасшылық ойлары мен өзін-өзі тану идеяларының сабақтастығы

Практикалық сабақ 15. Ақылдың табиғаты. Парасат (интеллект). Өзін-өзі тануды оқытудағы қиянат жасамау.